# Mareena hľadá pravé ruky: Prihlás sa a staň sa našim stážistom/stážistkou.

Občianske združenie Mareena ponúka neplatenú stáž pre študentov a študentky vysokých škôl na obdobie **marec až máj/jún 2020**.

Chceš zažiť prácu v neziskovom sektore? Chceš pracovať na zmysluplných projektoch? Zaujímaš sa o témy migrácie či medzikultúrnej komunikácie, slovo komunita ti nie je cudzie a máš čas **10 hodín** **týždenne**? Poď stážovať do občianskeho združenia Mareena a prilož ruku k dielu.

## Stážista/stážistka pre Mareenu

### Aké budú tvoje úlohy:

* monitoring médií, uverejňovanie podujatí a ponúk online na webové portály a vo facebookových skupinách,
* komunikácia s médiami a našimi klientkami a klientmi,
* asistencia pri administrácii projektov,
* priestor na písanie článkov, tvorbu jednoduchých grafík, fotografovanie eventov,
* asistencia pri zápisoch na kurzy a propagácia kurzov,
* práca s databázami,
* zabezpečenie hladkého priebehu kurzov,
* možnosť spolupodieľať sa na vytváraní ponuky kurzov a workshopov.

### Táto stáž je pre teba ako stvorená, ak:

* si študent vysokej školy so zameraním na spoločenské vedy, marketingovú komunikáciu, pedagogiku alebo podobné odbory,
* vieš pracovať samostatne ale aj v tíme,
* si zodpovedný/á a komunikatívny/a,
* máš kreatívne myslenie a zaujímavé nápady,
* máš chuť učiť sa a zlepšovať sa v oblasti komunikácie,
* ovládaš anglický jazyk.

## **ČO ZÍSKAŠ STÁŽOU V MAREENE:**

* certifikát o absolvovaní stáže a referencie pre tvojho budúceho zamestnávateľa,
* posilnenie praktických zručností v tvojom odbore,
* skúsenosti s tým, ako funguje nezisková organizácia,
* kontakt s medzikultúrnym prostredím,
* priestor zapojiť sa do rôznych projektov, ktoré v Mareene máme, a zúčastniť sa väčších podujatí, ako je festival [fjúžn] a Dobrý trh,
* priestor pre tvoje nápady a podporu pri ich realizácii,
* podporu a mentoring priateľského tímu a podnety inšpiratívneho pracovného prostredia.

**BONUSY:**

* objem odpracovaných hodín a obsah práce ti vieme individuálne prispôsobiť vzhľadom na tvoje osobné alebo študijné potreby,
* môžeš sa aktívne zapájať do života organizácie a zúčastňovať sa našich teambuildingov či iných aktivít.

## **AKO SA PRIHLÁSIŤ?**

Ak u nás chceš stážovať, pošli nám svoj životopis a krátky motivačný list (približne 300 slov) na [**info@mareena.sk**](mailto:info@mareena.sk) do **14. februára 2020** s odpoveďou na otázku „**Prečo by si chcel/a stážovať práve v Mareene?**“.

**KTO SME?**

Mareena je mladé občianske združenie, ktorého poslaním je prispieť k tomu, aby bolo Slovensko bezpečným a dôstojným domovom pre ľudí bez ohľadu na ich krajinu pôvodu, etnickú a náboženskú príslušnosť. Asistujeme utečencom a ostatným cudzincom pri integračnom procese pomocou dobrovoľníckeho programu, poskytujeme kurzy zručností a vytvárame priestor na stretávanie a spoznávanie cudzincov a miestnych prostredníctvom komunitných aktivít.

Chceš nás spoznať lepšie? Pozri si nás na našom [Facebooku](https://www.facebook.com/mareena.sk/) alebo [Instagrame](https://www.instagram.com/mareena.sk/).